12. Valgbestyrelser (Åben)
Tidl. politisk behandling
Forventet sagsgang
BY
Lovgrundlag
Folketingsvalgloven, lov om danske repræsentanter til Europa-
Parlamentet og lov om kommunale valg
SAGENS INDHOLD
Det fremgår af folketingsvalgloven, at der skal nedsættes en valgbestyrelse i hver kommune senest, når 
der er udskrevet folketingsvalg. Det er valgbestyrelsen, der tilvejebringer stemmesedler og opslag samt 
forestår den endelige opgørelse af afstemningen.
 
Borgmesteren er født formand for valgbestyrelsen. Derudover består valgbestyrelsen af fire andre 
medlemmer, der vælges af Byrådet ved et forholdstalsvalg. Der udpeges tillige en stedfortræder for hvert 
medlem. 
Byrådet skal desuden vælge en næstformand blandt valgbestyrelsens medlemmer. Næstformanden 
varetager formandshvervet i valgbestyrelsen, hvis formanden har forfald.
 
Tilsvarende skal der i forbindelse med folkeafstemninger og ved valg til Europa-Parlamentet vælges 
valgbestyrelser. Valgbestyrelserne til disse afstemninger vælges efter samme regler som ved 
folketingsvalg. Disse valgbestyrelser har samme opgaver som ved folketingsvalg, dog med de ændringer 
der følger af afstemningernes karakter. 
 
Efter den kommunale valglov vælges en valgbestyrelse senest tirsdagen otte uger før kommunalvalget. 
Denne valgbestyrelse forbereder og leder det kommunale valg og forestår den endelige opgørelse af 
afstemningen. Valgbestyrelsen til kommunalvalg vælges efter samme regler som ved folketingsvalg. Dog 
kan Byrådet til denne valgbestyrelse vælge mindst fem og højst syv medlemmer. 
 
Byrådet kan bestemme, at de samme personer vælges til alle valgbestyrelserne, da det vil give 
medlemmerne mulighed for at få et godt kendskab til de arbejdsopgaver, der påhviler valgbestyrelserne.
 
I forbindelse med konstitueringen er det aftalt, at man ønsker den bredest mulige politiske repræsentation 
i valgbestyrelserne, og at man derfor er enige om at fravige princippet om anvendelse af forholdstalsvalg. 
 
Samtidigt er man enige om, at valgbestyrelsen ved kommunalvalg suppleres med to yderligere 
medlemmer.  
INDSTILLING
Borgmesteren indstiller med henvisning til konstitueringsaftalen af 22. november 2021 til Byrådet:
 
1.
At medlemmer og personlige suppleanter udpeges til valgbestyrelserne til folketingsvalg, 
europaparlamentsvalg og folkeafstemninger:
Medlemmer:
Personlige suppleanter:
Sagsnr. EMN-2021-02865
DokID: 2514094
Helle Nørgaard
Byråd
13-12-2021 17:00
Sten Olesen (C), formand
Svenning Thygesen (C)
Inger Christensen (V), næstformand
Ragnar Christensen (V)
Tammy Gregersen (A)
Johanne Knudsen (A)
Thake Katcha Svendsen (Ø)
Connie Pedersen (C) 
Carlo Andreasen (D)
Dennis Nielsen (V)
 
At valgbestyrelsen ved kommunalvalg suppleres med følgende medlemmer
Medlemmer: 
Personlige suppleanter: 
Amalie Steffensen (O)
Frida Frederiksen (C)
Victor Nørgaard (F)
Steen Mogensen (B) 
BESLUTNING
.
Byrådet, 13. december 2021:
Fraværende: Ingen.
Godkendt. 
Bilag
